बुटाना डिस्ट्रीब्यूट्री और ईशापुर ड्रेन पर पुल का निर्माण शरू
सड़कोंपर वाहनों का दबाव लगातर बढ़ रहा है। ऐसे में सड़कों पर ड्रेन अथवा नहरों पर बने संकरे पुलों से वाहन चालकों को असुविधाएं हो रही हैं। वहीं कई बार हादसों का कारण भी बनते हैं। इस प्रकार की समस्या के स्थाई समाधान के लिए पीडब्ल्यूडी ने महम रोड पर बुटाना डिस्ट्रीब्यूट्री और ईशापुर ड्रेन पर पुलों का निर्माण कार्य शुरू किया है। पुलों के नव निर्माण के साथ-साथ इन पुलों की चौड़ाई भी बढ़ाई जाएगी। निर्माण कार्य पर करीब 1.6 करोड़ रूपए खर्च होंगे।
महम रोड पर बने बुटाना डिस्ट्रीब्यूट्री और ईशापुर ड्रेन के पुलों को करीब छह माह पूर्व कंडम घोषित कर दिया गया था। वहीं इन पुलों की चौड़ाई भी कम थी। चौड़ाई कम होने के चलते वाहन चालकों को असुविधाओं का सामना करना पड़ता था। ऐसे में कंडम पुल के ऊपर से वाहनों की आवाजाही हादसों की आशंका बनी हुई थी। पीडब्ल्यूडी ने मुख्यालय से मंजूरी मिलते ही पुलों का नव निर्माण कार्य आरंभ कर दिया है। पुल निर्माण कार्य के दौरान किसी प्रकार की असुविधा हो इसके लिए डायवर्जन तैयार किया जा रहा है। डायवर्सन का कार्य पूर्ण होने के बाद पुलों को तोड़ने का कार्य किया जाएगा। पीडब्ल्यूडी द्वारा महम रोड पर बुटाना डिस्ट्रीब्यूट्री और ईशापुर ड्रेन पर पुलों का निर्माण किया जाना है। बुटाना डिस्ट्रीब्यूट्री पर बनने वाले पुल पर करीब 45 लाख और ईशापुर ड्रेन पर बनने वाले पुल पर करीब 115 लाख रूपए खर्च किए जाएंगे।
^ महम रोड पर बुटाना डिस्ट्रीब्यूट्री और ईशापुर ड्रेन पर पुलों का नवनिर्माण किया जा रहा है। नवनिर्माण पर करीब 1.6 करोड़ रूपए खर्च होंगे। निर्माण कार्य छह माह में पूर्ण करने का लक्ष्य रखा है। वाहन चालकों की सुविधा के लिए सड़क पर डायवर्सन बनाए जा रहे हैं।\\\'\\\' सुमितकुमार, एसडीओ, पीडब्ल्यूडी
महम रोड पर बनने वाले पुलों की चौड़ाई तीन मीटर तक बढ़ाई जाएगी। वर्तमान में इन पुलों की चौड़ाई करीब सात मीटर है, जिसे बढ़ाकर दस मीटर तक कर दिया जाएगा। पुलों की चौड़ाई बढ़ने से वाहन चालकों को लाभ होगा। वहीं इससे हादसों की आशंका भी खत्म होगी।
गोहाना . महमरोड पर ईशापुर ड्रेन के पुल निर्माण के लिए जेसीबी से डायवर्सन तैयार करते हुए कर्मचारी।
hin_Deva hin_Deva hin_Deva hin_Deva hin_Deva hin_Deva